# Konversionsprojekt

Projektets problemformulering:

Hvorfor konverterer det senmoderne individ til/fra en bestemt religion?

Nedenunder gives et forslag til en struktur, I kan arbejde i.

På baggrund af nedenstående arbejde skal I udarbejde en præsentation, som varer ca 10 minutter. Udarbejd dertil gerne en ppt. med overskrifter, citater og begreber.

|  |  |  |
| --- | --- | --- |
| Tekstarbejdets element | …i detaljer | …med eksempler |
| Kildebeskrivelse | Genre  Forfatter  Årstal og sted  Intenderet modtager | *Hvem er konvertitten?*  *Hvad er kildens kontekst?*  *Hvem henvender teksten sig til?*  *Indefra eller udefra vinkel?*  *Hvilken grad af religiøst engagement?* |
| Analyse | Struktureret gennemgang af teksten, hvor du bruger begreber/teorier fra undervisningen og citater fra teksten til at beskrive vedkommendes konversion. | *Hvilke af Lewis Rambos faser er med i konversionsberetningen?*  *Hvad er karakteristisk for konvertittens retorik?*  *Hvilken type konversion er der tale om?*  *Hvilke af religionens elementer beskrives som tiltrækkende eller det modsatte?* |
| Fortolkning | Opsamlende efter analysen, hvor du besvarer problemformuleringen: Hvorfor konverterer han/hun til den pågældende religion? | *Hvorfor er det netop islam/buddhisme mm. der bliver tilvalgt/fravalgt?*  *Hvad er det i den pågældende religions fænomener, som er så tiltrækkende (eller omvendt) – ritualer, dogmer, socialt fællesskab, frelsessyn, menneskesyn osv.?*  *Hvad er kendetegnende for religion i det senmoderne samfund, som kan støtte denne fortolkning?* |
| Perspektivering | Hvor du sætter din analyse og fortolkning i perspektiv af en anden konversionsberetning. | *Hvordan er jeres konversionsberetning set i lyset af andre konversionsberetninger i har læst/set?* |